গতকাল রোববার দেয়া বিবৃতিতে তিনি বলেন, ওবায়দুল কাদেরের বক্তব্যের জবাবে আমি স্পষ্টভাবে জানাতে চাই যে, অরাজনৈতিক শিক্ষার্থীদের নিরাপদ সড়কের দাবিতে পরিচালিত আন্দোলন জাতীয় গণ-আন্দোলনে পরিণত হয়েছে। তাদের আন্দোলন কোন দলীয় আন্দোলন নয়। জাতি-ধর্ম, পেশা ও দলমত নির্বিশেষে সকলেই কোমলমতি শিক্ষার্থীদের আন্দোলনের প্রতি সমর্থন ও একাত্মতা প্রকাশ করেছে। এ আন্দোলনকে রাজনৈতিক আন্দোলনের রূপ দেয়ার অসৎ উদ্দেশ্যেই ওবায়দুল কাদের জামায়াতের বিরুদ্ধে শিক্ষার্থীদের আন্দোলনকে সহিংস রূপ দেয়ার কাল্পনিক অভিযোগ উত্থাপন করে জনগণকে বিভ্রান্ত করার ষড়যন্ত্র করছেন। এ ধরনের অসত্য বক্তব্য দিয়ে জনগণকে বিভ্রান্ত করা যাবে না।